ZAPISNIK

24. (dvadesetčetvrte) sjednice Vijeća Gradske četvrti Novi Zagreb – istok, održane u srijedu, 27. ožujak 2023. u sjedištu Gradske četvrti Novi Zagreb – istok, Zagreb, Ulica sv. Mateja 93, s početkom u 19:00 sati

NAZOČNI ČLANOVI VIJEĆA:
Tonko Bogovac, Branka Čižmešija, Olgica Gavrilović, Sandra Kapetanović Bitići, Milan Knežević, Svjetlana Lugar, Denis Magličić, Iskra Mandarić, Matej Mišić, Antonio Pavlečić, Ružica Palijan, Vjeran Šarić, Goran Šikić, Jadranka Šlipogor, Tihomir Vedriš, Andrej Vidatić

NENAZOČNI ČLANOVI VIJEĆA: 
	Martina Hegedušić, Davor Matković, Vanja Mojzeš 

OSTALI NAZOČNI: 
Suzana Ječ – voditeljica PO Novi Zagreb – istok
      Matej Šipura -  viši stručni suradnik u PO Novi Zagreb – istok

Sjednicu otvara Tonko Bogovac, predsjednik Vijeća Gradske četvrti Novi Zagreb – istok i pozdravlja sve nazočne.

Predsjednik konstatira da je sjednici nazočno 16 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA
	Budući da nema primjedbi na zapisnik 23. sjednice, Vijeće jednoglasno prihvaća tekst zapisnika 23. sjednice Vijeća održane 28. veljače 2022.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.

	Predsjednik Vijeća otvara raspravu o prijedlogu dopune dnevnog reda točkom:
· Zaključak o davanju mišljenja na prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom

Vijeće jednoglasno prihvaća dopunu dnevnog reda. 
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red u cijelosti koji glasi:


D N E V N I  R E D:

1. Izvješće o radu Vijeća Gradske četvrti Novi Zagreb – istok za 2022., donosi se 
2. Program rada Vijeća Gradske četvrti Novi Zagreb – istok za 2023., donosi se 
3. Zaključak o prijedlogu utroška sredstava s pozicije ostali nespomenuti rashodi poslovanja, donosi se
4. Prijedlog preimenovanja autobusnog stajališta Božidara Magovca 111 u OŠ Gustav Krklec, donosi se
5. Zaključak o davanju mišljenja na prijedlog Odluke o donošenju izmjena i dopuna Generalnog urbanističkog plana Grada Zagreba, donosi se
6. Zaključak o davanju mišljenja na prijedlog Odluke o donošenju izmjena i dopuna Generalnog urbanističkog plana Sesveta, donosi se
7. Zaključak o davanju mišljenja na prometne elaborate za instaliranje dinamičke prometne signalizacije, donosi se 
8. Objedinjeni zaključci mjesnih odbora, donose se
9. Zaključak o davanju mišljenja na prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom
10. Zaključak o davanju mišljenja na prijedloge zaključaka dnevnog reda 21. sjednice Skupštine Grada Zagreba, donosi se 
11. Pitanja, prijedlozi i obavijesti


Ad. 1. Izvješće o radu Vijeća Gradske četvrti Novi Zagreb – istok za 2022., donosi se 
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasali te većinom glasova (15 „za“ te 1“suzdržan“) donijeli


IZVJEŠĆE
O RADU VIJEĆA GRADSKE ČETVRTI
NOVI ZAGREB – ISTOK
za 2022. godinu


1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske četvrti Novi Zagreb – istok.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
		Obzirom na to da Gradska četvrt Novi Zagreb – istok sačinjava sedam urbanih i četiri ruralne mjesne samouprave, vodilo se računa o zadovoljavanju specifičnih potreba građana obzirom na prioritete.

1. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.


2. a.    SJEDNICE VIJEĆA


	U 2022. godini ukupno je održano četrnaest (14) sjednica Vijeća Gradske četvrti Novi Zagreb – istok, od kojih je jedna sazvana po hitnom postupku.
	Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2022. godini je sto trideset i dvije (132), odnosno prosječno 9 točaka dnevnog reda po sjednici Vijeća Gradske četvrti.
	Na samim sjednicama bilo je predloženo ukupno dvadeset i jedna (21) dopunska točaka, uglavnom iz razloga kasnog prispijeća materijala za koje je bilo potrebno dati mišljenje sukladno članku 86. stavcima 1. i 2.  Statuta Grada Zagreba.
	Ukupno vrijeme trajanja sjednica bilo je 22.20 tijekom čitave godine, odnosno prosječno gotovo 2 po sjednici.

		Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.
	Prisutnost članova Vijeća Gradske četvrti Novi Zagreb – istok sjednicama Vijeća u 2022. godini u prosjeku je šesnaest (16).
		Ukupni broj akata donesen na sjednicama Vijeća Gradske četvrti Novi Zagreb – istok u 2022. godini je sto četrdeset i dva (142).
	Prema nadležnosti, 136 akata bilo je temeljem članka 15. Pravila Gradske četvrti Novi Zagreb – istok, tj. iz samostalne nadležnosti (zaključci vezani uz status članova Vijeća, Financijski plan i njegove izmjene, Plan komunalnih aktivnosti sa rebalansima i slično).
	Manji dio akata, njih 20, donesen je sukladno članku 25. Pravila, odnosno radilo se o davanju mišljenja na akte koje donosi Gradska skupština Grada Zagreba.
	
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Broj prijavljenih za raspravu varirao je ovisno o značaju teme, tako da je u pravilu najveći bio prilikom rasprava koje se tiču specifičnih problema života na ovom području. Međutim, i pojedine Skupštinske točke dnevnog reda izazivale su interes članova, pa je prosječni broj prijavljenih za raspravu po pojedinoj točci dnevnog reda bio 7, dakle više od trećine ukupnog broja članova.

	Od navedenih 132 točke, 64 su donesene jednoglasno.

	Sjednice su javne, te su im u 7 navrata prisustvovali bilo građani, bilo članovi mjesnih odbora. Na jednoj sjednici prisustvovali su i predstavnici Policijske uprave – VI. Policijske postaje.

2. b.  Radna tijela Vijeća

		Vijeće Gradske četvrti Novi Zagreb - istok osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

	Radna tijela Vijeća Gradske četvrti Novi Zagreb - istok su:
1. Mandatno povjerenstvo – predsjednik i 2 člana Vijeća.
            
             Do 18. sjednice u rujnu 2022. djelovala je i radna grupa za pripremu Plana komunalnih aktivnosti, koja je međutim raspuštena iz razloga izmjene mandata vijećnika Gradske četvrti Novi Zagreb – istok, koji su ujedno bili i članovi radne grupe. Kao mogućnosti su se pojavili ili imenovanje novih članova ili raspuštanje radnog tijela, što je i učinjeno u cilju ubrzavanja procesa donošenja Plana komunalnih aktivnosti i uključivanja čitavog Vijeća u raspravu oko Plana.


2. c. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Novi Zagreb - istok (članak 22. i 24.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.


2. d. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 23.)
	

2. e. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.


2. 2. SADRŽAJ RADA VIJEĆA

		Vijeće Gradske četvrti Novi Zagreb – istok donijelo je Izvješće o radu Vijeća za 2021., Program rada Vijeća za 2022., Financijski plan Gradske četvrti Novi Zagreb – istok za 2022., Zaključak o izmjeni Financijskog plana za 2022.,  Plan komunalnih aktivnosti Gradske četvrti Novi Zagreb – istok za 2022., Zaključke o izmjeni Plana komunalnih aktivnosti Gradske četvrti Novi Zagreb – istok za 2022. i Program održavanja komunalne infrastrukture za 2022. kao akte iz svoje isključive nadležnosti
	Uz navedeno, vijeće je donijelo i ranije spomenutih 56. akata sukladno članku 25. Pravila o radu, najvećim dijelom temeljem članka 86. Statuta grada Zagreba.


3.        ZAKLJUČNE OCJENE

	Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba, a prvenstveno putem poboljšanja komunalnog standarda sredstvima Plana komunalnih aktivnosti.

	Međutim, realizacija Plana bila je u 2022. izrazito slaba, posebno kod akcija iz nadležnosti Zagrebačkih cesta, kod kojih je situirano manje od 60% planiranog. Nešto je bolja situacija sa Podružnicom Zrinjevac, ali i ovdje je bilo mnogo kašnjenja u prvom redu zbog obveze da se za gotovo sve akcije traži suglasnost Odsjeka za zelenilo, čak i kad se radi, primjerice, o postojećem dječjem igralištu ili stazi na zelenoj površini.

Ad. 2. Program rada Vijeća Gradske četvrti Novi Zagreb – istok za 2023., donosi se 
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasovali te većinom glasova (15 „za“ te 1“suzdržan“) donijeli


P R O G R A M   R A D A
VIJEĆA GRADSKE ČETVRTI
NOVI ZAGREB - ISTOK
za 2023.  godinu

I. UVOD

         	Program rada je u skladu sa sredstvima koja su prema Proračunu Grada Zagreba za 2023. godinu dodijeljena Gradskoj četvrti  u ukupnom iznosu od 5.708.780,00 eura. Sredstva za plan komunalnih aktivnosti iznose 1.309.900,00 eura (bez sredstva kapitalnih donacija neprofitnim organizacijama i sredstava namijenjenih nabavi uredske opreme i namještaja). Sredstva za plan komunalnih aktivnosti rasporedit će se tako da u jednakom omjeru mjesni odbori predlažu utrošak 70% sredstva, a Vijeće gradske četvrti predlaže utrošak 30% sredstva.
	Sredstva za poslove održavanja u mjesnim odborima (planovi malih komunalnih akcija) iznose 1.296.700,00 eura.
         	Zadatak Vijeća je da i dalje usko surađuje s vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s vijećima mjesnih odbora je efikasniji i kvalitetniji, jer olakšava izbor prioritetnih akcija po mjesnim odborima.

II. POLAZNE OSNOVE

	            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:

1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;

1. uključivanje Vijeća u rasprave o prostornom planiranju i Generalnom urbanističkom planu;

1. potrebe sanacije dotrajalih kolnika, nogostupa i parkirališta;

1. uređivanje postojećih parkova i zelenih površina;

1. iniciranje izgradnje prostora za društvene potrebe;

1. uređivanje dječjih igrališta s novom opremom;

1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;

1. predlaganje i praćenje mjera i akcija za zaštitu i unapređivanje okoliša;

1. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.


III. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Pravilima Vijeća Gradske četvrti Novi Zagreb – istok, Vijeće u 2023. godini, želi ostvariti sljedeće ciljeve:

            1.   suradnja s mjesnim odborima na području gradske četvrti;

1. opremanje i održavanje svih prostora mjesnih samouprava;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);

1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;

1. poduzimanje aktivnosti za pronalaženje lokacije za sjedište Gradske četvrti Novi Zagreb – istok na području Novog Zagreba.

IV. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, raspravljati i donositi odgovarajuće akte, naročito o sljedećim pitanjima;

1. donošenje Financijskog plana za 2023.

1. donošenje Plana komunalnih aktivnosti za 2023.

1. donošenje Prijedloga programa održavanja komunalne infrastrukture za područje gradske četvrti za 2023.

1. donošenje Godišnjeg izvještaja o izvršenju financijskog plana za 2022.

1. podnošenje izvješća o realizaciji Plana komunalnih aktivnosti za 2022.

1. informiranje o godišnjim planovima gradskih trgovačkih društava i javnih gradskih ustanova;

1. analiza stanja objekata mjesne samouprave na području Gradske četvrti i utvrđivanje Prijedloga programa izgradnje, sanacije, uređenja i opremanja objekata mjesne samouprave;

1. informiranje o načinu rada Vijeća za 2023. godinu;
                                                              
1. donošenje izvješća o radu za 2022. godinu;

1. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja gradske četvrti.


V. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu Grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva dužni, prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba.


Ad. 3. Zaključak o prijedlogu utroška sredstava s pozicije ostali nespomenuti rashodi poslovanja, donosi se

Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te pojašnjava da je ideja bila sredstvima točke I. Zaključka obilježili Dan oslobođenja Grada Zagreba, Dan pobjede i domovinske zahvalnosti i Dan hrvatskih branitelja, Svi sveti, Dan sjećanja na žrtve Domovinskog rata i Dan sjećanja na žrtvu Vukovara i Škabrnje.
Nakon što je prijedlog jednoglasno podržan, predsjednik predlaže i obilježavanje još dva datuma: Međunarodnog dana sjećanja na romske žrtve genocida u II. svjetskom ratu.i i Međunarodnog dana sjećanja na žrtve Holokausta.
Milan Knežević traži da se prijedlog nadopuni i obilježavanjem Dana sjećanja na žrtve Bleiburga i križnog puta te ponavlja svoj zahtjev da se komemoracije održavaju u primjereno doba a ne u kasnim večernjim satima.
Tonko Bogovac obećava da će se obilježavanja organizirati u prikladno vrijeme, uz prethodnu obavijest vijećnicima Gradske četvrti i mjesnih odbora, te poziva na glasanje o obje dopune prijedloga datuma.
Prijedlog o dopuni koju je predložio Tonko Bogovac prihvaćen je većinom glasova, uz 5 suzdržanih (Branka Čižmešija, Sandra Kapetanović Bitići, Milan Knežević, Denis Maglečić i Antonio Pavlečić).
Za prijedlog o obilježavanju Dana sjećanja na žrtve Bleiburga i križnog puta glasalo je 5 članova  (Branka Čižmešija, Sandra Kapetanović Bitići, Milan Knežević, Denis Maglečić i Antonio Pavlečić) dok ih je 11 bilo protiv te stoga nije prihvaćen. 
	



Nakon rasprave, članovi Vijeća su glasali te većinom glasova (11 „za“ te 3 “suzdržana“ i 2 „protiv“) donijeli


Z A K LJ U Č A K
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA 



I. Vijeće Gradske četvrti Novi Zagreb - istok iz Razdjela Proračuna Grada Zagreba 0502, na poziciji 88 – 3299 „Ostali nespomenuti rashodi poslovanja“ za 2023. raspolaže sa 5.300,00 eura.

II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                340,00 eura                  
2. Materijal neophodan za rad Vijeća (uredski materijal i sredstva za čišćenje)	                                                                              1.500,00 eura

3.   Promocija rada Vijeća (dan Gradske četvrti i mjesnih odbora)
                                                                                                    3.460,00 eura                              
				        
                                                                                                        
                                                                                                               Ukupno: 5.300,00 eura

III.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Ad. 4. Prijedlog preimenovanja autobusnog stajališta Božidara Magovca 111 u OŠ Gustav Krklec, donosi se
Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasali te većinom glasova (14 „za“ te 2 “suzdržana“) donijeli

Z A K L J U Č A K
o davanju prijedloga za preimenovanje autobusnog stajališta 
„Božidara Magovca 111“ u „OŠ Gustava Krkleca“


1. Vijeće Gradske četvrti Novi Zagreb – istok predlaže da se autobusno stajalište „Božidara Magovca 111“ preimenuje u „“Osnovna škola Gustava Krkleca“.
2. Ovaj zaključak bit će upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Odsjeku za javni gradski, cestovni i auto taksi promet i Zagrebačkom električnom tramvaju.


Ad. 5. Zaključak o davanju mišljenja na prijedlog Odluke o donošenju izmjena i dopuna Generalnog urbanističkog plana Grada Zagreba, donosi se

Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasali te većinom glasova (14 „za“ te 2 “protiv“) donijeli


Z A K L J U Č A K
o donošenju mišljenja na prijedlog Odluke o donošenju izmjena i dopuna
Generalnog urbanističkog plana Grada Zagreba


1. Vijeće Gradske četvrti Novi Zagreb – istok donosi pozitivno mišljenje na prijedlog Odluke o donošenju izmjena i dopuna Generalnog urbanističkog plana Grada Zagreba.
2. Ovaj zaključak bit će upućen Gradskom uredu za gospodarstvo, ekološku održivost i 
strategijsko planiranje.



Ad. 6. Zaključak o davanju mišljenja na prijedlog Odluke o donošenju izmjena i dopuna Generalnog urbanističkog plana Sesveta, donosi se

Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasali te većinom glasova (13 „za“ te 2 “suzdržana“ i 1 „protiv“) donijeli

Z A K L J U Č A K
o donošenju mišljenja na prijedlog Odluke o donošenju izmjena i dopuna
Generalnog urbanističkog plana Sesveta


1. Vijeće Gradske četvrti Novi Zagreb – istok donosi pozitivno mišljenje na prijedlog Odluke o donošenju izmjena i dopuna Generalnog urbanističkog plana Sesveta.
2. Ovaj zaključak bit će upućen Gradskom uredu za gospodarstvo, ekološku održivost i strategijsko planiranje.

Ad. 7. Zaključak o davanju mišljenja na prometne elaborate za instaliranje dinamičke prometne signalizacije, donosi se 

Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasovali te većinom glasova (14 „za“ te 1 “suzdržan“ i 1 „protiv“) donijeli


Z A K L J U Č A K
o davanju mišljenja na prometne elaborate za
instaliranje dinamičke prometne signalizacije


1. Vijeće Gradske četvrti Novi Zagreb – istok daje pozitivno mišljenje na prometne elaborate za instaliranje dinamičke prometne signalizacije:
· na pješačkom prijelazu na Ulici svetog Mateja kod kbr. 116
· na Vatikanskoj ulici na pješačkim prijelazima kod Ulice svetog Mateja.

2. Ovaj zaključak bit će upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 8. Objedinjeni zaključci mjesnih odbora, donose se

Predsjednik uvodno obrazlaže predmetnu točku dnevnog reda te otvara raspravu.
Bez rasprave, članovi Vijeća su glasovali te većinom glasova (15 „za“ te 1 „protiv“) donijeli


Ad. 8.1. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Čistoća


Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Čistoća


1. Vijeće Gradske četvrti Novi Zagreb - istok podržava i suglasno je sa zaključkom vijeća mjesnog odbora kako navodimo:
     
VMO VELIKO POLJE

1. Zaključak o dodatnim kantama za razvrstavanje otpada na dječjem igralištu u Bibinjskoj ulici

2. Ovaj će zaključak biti upućen Zagrebačkom holdingu d.o.o. - Podružnica Čistoća.


Ad. 8.2. Zaključak o objedinjenim zaključcima vijeća mjesnih odbora prema Gradskom uredu za mjesnu samoupravu, civilnu zaštitu i sigurnost

Z A K L J U Č A K 
o objedinjenim zaključcima vijeća mjesnih odbora prema Gradskom uredu za mjesnu samoupravu, civilnu zaštitu i sigurnost

1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz prijedlog usvojen na samoj sjednici:
VMO JAKUŠEVEC
      1. Zaključak o obnovi zebri na križanju Sajmišne ceste i Ulice Karla Metikoša

VMO  SLOBOŠTINA
1. Zaključak o postavljanju stupića kod stepenica (silazak sa parkinga kod Ulice Stjepana Gradića k. br. 1 na pješačku stazu kod brda)
1. Zaključak o iscrtavanju parkirnih mjesta na parkingu u Zahradnikovoj ulici 1-25

VMO SREDIŠĆE
1. Zaključak o iscrtavanju biciklističke staze s južne strane MSU

VMO VELIKO POLJE

1. Zaključak o obnovi horizontalne prometne signalizacije na kolniku Velikopoljske ulice

VMO ZAPRUĐE

1. Zaključak o postavljanju srušenih stupića na lokacijama u naselju Zapruđe

2.  Ovaj će zaključak biti upućen Gradskom uredu za mjesnu samoupravu, civilnu zaštitu i sigurnost.

Ad. 8.3. Zaključak o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet

Z A K L J U Č A K 
o objedinjenim zaključcima vijeća mjesnih odbora prema Gradskom uredu za obnovu, izgradnju, prostorno uređenje, graditeljstvo, komunalne poslove i promet


2. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo, uz prijedlog usvojen na samoj sjednici:

VMO  SLOBOŠTINA
1. Zaključak o zahtjevu za sanaciju pješačke staze na lokaciji Zahradnikova 18-26
1. Zaključak o usporavanju prometa na „S“ zavoju (spoj Nežićeve ulice i Ulice Nikole Andrića)





VMO SREDIŠĆE

1. Zaključak o sanaciji pješačkih nogostupa („betonskih kocki“) s istočne strane Stonske ulice, s južne i istočne strane zgrade na adresi Vojina Bakića 2-8, te ispred dječjeg vrtića Zapruđe (podružnica Središće) na adresi SR Njemačke 2
VMO UTRINE

1. Zaključak o problemu parkiranja u naselju Utrine

VMO VELIKO POLJE

1. Zaključak o postavljanju klamerica na parkirališna mjesta koja pripadaju MO Veliko Polje, Velikopoljska ulica 9g

VMO ZAPRUĐE

1. Zaključak o postavljanju uspornika u naselju Zapruđe
2. Zaključak o postavljanju jače rasvjete ispod Mosta mladosti


2.  Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 8.4. Zaključak o objedinjenim zaključcima vijeća mjesnih odbora prema Gradskom uredu za obrazovanje, sport i mlade

Z A K L J U Č A K 
o objedinjenim zaključcima vijeća mjesnih odbora prema Gradskom uredu za obrazovanje, sport i mlade


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnih odbora kako navodimo:

VMO UTRINE

2. Zaključak o postavljanju klizališta na ŠRC Utrina

VMO VELIKO POLJE

     1. Zaključak o statusu dječjeg vrtića u Velikom Polju


2. Ovaj će zaključak biti upućen Gradskom uredu za obrazovanje, sport i mlade.


Ad. 8.5. Zaključak o objedinjenim zaključcima vijeća mjesnih odbora prema Ustanovi za upravljanje sportskim objektima



Z A K L J U Č A K 
o objedinjenim zaključcima vijeća mjesnih odbora prema Ustanovi za upravljanje sportskim objektima


1. Vijeće Gradske četvrti Novi Zagreb - istok podržava i suglasno je sa zaključcima vijeća mjesnog odbora kako navodimo:

VMO UTRINE
1. Zaključak o zamjeni rasvjetnih tijela na SRC Utrina
2. Zaključak o postavljanju klizališta na ŠRC Utrina


     2.  Ovaj će zaključak biti upućen Ustanovi za upravljanje sportskim objektima.


Ad. 8.6. . Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Vodoopskrba i odvodnja


Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Vodoopskrba i odvodnja


1. Vijeće Gradske četvrti Novi Zagreb - istok podržava i suglasno je sa zaključkom vijeća mjesnog odbora kako navodimo:

VMO JAKUŠEVEC

1. Zaključak o zamjeni nadzemnog hidranta u Ulici Murati u zoni k.br. 6

	


      2.  Ovaj će zaključak biti upućen Zagrebačkom holdingu d.o.o. - Podružnici Vodoopskrba  i odvodnja.

Ad. 8.7. Zaključak o objedinjenim zaključcima vijeća mjesnih odbora prema Zagrebačkom holdingu d.o.o. Podružnica Zrinjevac



Z A K L J U Č A K 
o objedinjenim zaključcima vijeća mjesnih odbora prema Zagrebačkom holdingu d.o.o.
Podružnica Zrinjevac

1. Vijeće Gradske četvrti Novi Zagreb - istok podržava i suglasno je sa zaključkom vijeća mjesnog odbora kako navodimo:
      
VMO VELIKO POLJE

1. Zaključak o uklanjanju žardinjera ispred MO Veliko Polje, Velikopoljska ulica 9g

	


2.  Ovaj će zaključak biti upućen Zagrebačkom holdingu d.o.o. - Podružnici Zrinjevac.


Ad. 9. Zaključak o davanju mišljenja na prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom

Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.

U raspravi sudjeluju: Tonko Bogovac, Antonio Pavlečić, Matej Mišić i Sandra Kapetanović Bitići. 

Član Vijeća Antonio Pavlečić ističe kako se iz materijala ne vidi kako će se materijal uskladištiti, kako će se dalje obrađivati i za što će se koristiti. Dodaje kako zamjenska lokacija ni nakon dvije godine nije pripremljena, pa ga zanima koje su alternative.

Član Vijeća Matej Mišić odgovara da je ovo dopuna dnevnog reda i da se radi o jednoj od točki dnevnog reda 21. sjednice Gradske skupštine gdje Vijeće treba dati prethodno mišljenje. Odgovori na sva pitanja postavljena predsjedniku stoje u obrazloženju odluke na stranicama Gradske skupštine Grada Zagreba.

Antonio Pavlečić nije zadovoljan odgovorom i smatra da zaslužuje detaljnu informacije na sjednici, umjesto traženja istih na internetu.

Članica Vijeća Sandra Kapetanović Bitići konstatira kako je određivanje roka do 7. mjeseca traženje Vijeća Gradske četvrti, ali je zanima tko će garantirati da će ono biti ispoštovano. Kako je to problem čitave Četvrti, a smrad je već neko vrijeme neizdrživ, smatra da bez obzira na političke opcije čitavo Vijeće treba biti jedinstveno i reći da je dosta te tražiti garanciju.

Nakon rasprave, članovi Vijeća su glasovali te većinom glasova (9 „za“ te 5“protiv“ i 2 „suzdržana“) donijeli

Z A K L J U Č A K
o davanju mišljenja na prijedloge odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom
1. Vijeće Gradske četvrti Novi Zagreb - istok traži da se sav građevinski otpad privremeno uskladišten na području Jakuševca do 1. srpnja izmjesti na za takav otpad adekvatnu lokaciju koja ima uvjete za skladištenje, obradu i oporabu. 

2. Uz navedeni zahtjev, Vijeće gradske četvrti Novi Zagreb - istok daje pozitivno mišljenje na prijedlog odluke o lokacijama nekretnina za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom.

3. Ovaj zaključak bit će upućen Stručnoj službi gradske uprave.


Ad. 10. Zaključak o davanju mišljenja na prijedloge zaključaka dnevnog reda 21. Sjednice Skupštine Grada Zagreba, donosi se

Predsjednik uvodno obrazlaže predmetnu točku dnevnog reda te otvara raspravu.

Bez rasprave, članovi Vijeća su glasovali te većinom glasova (11 „za“ te 4 “suzdržana“ i 1 „protiv“) donijeli


Z A K L J U Č A K
o davanju mišljenja na prijedloge zaključaka dnevnog reda
21. sjednice Gradske skupštine Grada Zagreba


1. Vijeće Gradske četvrti Novi Zagreb – istok daje pozitivno mišljenje na prijedloge zaključaka dnevnog reda 21. sjednice Gradske skupštine Grada Zagreba:
· Prijedlog provedbenog programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba
· Prijedlog zaključka o pristupanju Grada Zagreba programu Interkulturalni gradovi (Intercultural Cities)
· Prijedlog zaključka o prijavi Grada Zagreba za članstvo u Vijeću Europske socijalne mreže
· Prijedlog zaključka o ukidanju statusa javnog dobra u općoj uporabi (na nekretnini označenoj kao z.k.č.br. 1694/2, Blaguška ulica, dvorište, upisanoj u Popis 1 k.o. Blaguša kao javno dobro u općoj uporabi)
· Prijedlog zaključka o ukidanju statusa javnog dobra u općoj uporabi (na nekretninama označenim kao z.k.č. 5716/7, upisanoj u z.k.ul. 81220 k.o. Grad Zagreb, z.k.č. 5672/20, upisana u z.k.ul. 109658 k.o. Grad Zagreb, z.k.č. 5676/821, upisana u z.k.ul. 81094 k.o. Grad Zagreb, z.k.č. 5688/1, upisana u z.k.ul. 81260 k.o. Grad Zagreb, z.k.č. 5688/8, upisana u z.k.ul. 81261 k.o. Grad Zagreb, z.k.č. 5689/11, upisana u z.k.ul. 81216 k.o. Grad Zagreb i z.k.č. 5689/12, upisana u z.k.ul. 81217 k.o. Grad Zagreb)
· Prijedlog zaključka o ukidanju statusa javnog dobra u općoj uporabi (na nekretnini označenoj kao z.k.č.br. 5575/4, Brijunska ulica, Zagreb, dvorište, upisanoj u z.k.ul. 25531 k.o. Trnje kao društveno vlasništvo u općoj uporabi)
· Prijedlog zaključka o sklapanju Ugovora o međusobnim pravima i obvezama za OŠ Jelkovec
· Prijedlog zaključka o prihvaćanju Ugovora o financiranju usluga razvoja projekta „ZA-GREEN“
· Prijedlog zaključka o ukidanju statusa javnog dobra u općoj uporabi (na nekretnini oznake z.k.č.br. 4711/1 k.o. Grad Zagreb, cesta, Nova cesta, površine 30 m2, upisanoj u z.k.ul. 80044 k.o. Grad Zagreb kao Općenarodna imovina)
· Prijedlog zaključka o prodaji građevinskog zemljišta (označeno kao k.č. 3583/1 k.o. Sesvete Novo, livada Hrvatica, površine 1700 m2, upisana u z.k.ul. 1054 k.o. Sesvete Novo kao vlasništvo Grada Zagreba te novoformirana k.č. 3587/5 k.o. Sesvete Novo, površine 848 m2)
· Prijedlog zaključka o prodaji građevinskog zemljišta (označeno kao k.č. 3080/1 k.o. Sesvete Novo, livada, površine 1244 m2)
· Prijedlog zaključka o prihvaćanju sklapanja ugovora o dodjeli bespovratnih sredstava u okviru Poziva na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova, prvi Poziv, referentni broj: NPOO.C3.1.R1-11.01

2. Ovaj zaključak bit će upućen Stručnoj službi gradske uprave.


Ad. 11. Pitanja, prijedlozi i obavijesti
Predsjednik Vijeća informira da će sljedeća sjednica biti 24. travnja. Također, informira da je mjesnim odborima na zadnjoj koordinaciji dana uputa da na sjednicama u travnju daju po dva prijedloga Zrinjevcu i Zagrebačkim cestama za prioritete za 2024. godinu. 
Članica Vijeća Olgica Gavrilović postavlja pitanje vezano za plato u Dugavama, do koje faze se stiglo i što se planira dalje.
Predsjednik Vijeća odgovara da su održane dvije koordinacije s Gradskim uredom za obnovu i Gradskim uredom za stanovanje i imovinu. Napravljeni su jasni kriteriji kako će se sufinancirati obnova platoa. Grad u ovome trenutku ne vidi kao prioritet financijske investicije u platoe kroz ovu godinu. 
//Antonio Pavlečić izašao u 19:44//
Članica Vijeća Sandra Kapetanović Bitići predlaže obilazak s vijećnicima lokacije na adresi Karla Metikoša ispod mosta, koji je ujedno i najbliži put djeci koja idu u školu u Zapruđu. Naglašava kako područje ispod mosta nije dovoljno osvijetljeno, svjetla su žuta, nogostup je u lošem stanju te je također ispod mosta velika rupa koja nije sanirana, a pješački prijelaz na križanju ul. Karla Metikoša i Sajmišne ceste je izblijedio i ne vidi se. 

Predsjednik Vijeća predlaže da se te dvije stvari odnosno prijedloga koji se odnose na jače osvjetljenje ispod mosta i obnovu zebre na ranije navedenoj lokaciji uvrste kao objedinjeni zaključak prema nadležnim uredima. Što se tiče rupe ispod mosta, također predlaže možda da se pošalje odmah na komunalno redarstvo. 

Budući da više nitko ne traži riječ, predsjednik zaključuje sjednicu.
Dovršeno u 20:00 sati.
Zapisnik sastavio: 
Matej Šipura 

KLASA: 024-08/23-002/108
URBROJ: 251-13-11-9/001-23-2
Zagreb, 22. ožujka 2023.



Predsjednik
Vijeća Gradske četvrti
Novi Zagreb – istok
Tonko Bogovac

	11
	DENIS MAGLEČIĆ
	+
	+
	-
	0
	-
	-
	-
	-
	-
	0
	 

	12
	SANDRA KAPETANOVIĆ BITIĆI
	+
	+
	-
	+
	+
	0
	+
	+
	-
	-
	 

	13
	MILAN KNEŽEVIĆ
	+
	+
	0
	+
	+
	+
	+
	+
	-
	0
	 

	14
	OLGICA GAVRILOVIĆ
	+
	+
	+
	+
	+
	+
	+
	+
	0
	0
	 

	15
	MATEJ MIŠIĆ
	+
	+
	+
	+
	+
	+
	+
	+
	0
	+
	 

	16
	RUŽICA PALIJAN
	+
	+
	+
	+
	+
	+
	+
	+
	+
	+
	 

	17
	BRANKA ČIŽMEŠIJA
	+
	+
	0
	+
	+
	+
	+
	+
	-
	+
	 

	18
	MARTINA HEGEDUŠIĆ
	 
	 
	 
	 
	 
	 
	 
	 
	 
	 
	NIJE PRISUTNA

	19
	DAMIR MATKOVIĆ
	 
	 
	 
	 
	 
	 
	 
	 
	 
	 
	NIJE PRISUTAN

	
	*  ZA=  +
	
	
	
	
	
	
	
	
	
	
	

	
	    PROTIV=  —
	
	
	
	
	
	
	
	
	
	
	

	
	    SUZDRŽAN=  0
	
	
	
	
	
	
	
	
	
	
	

	
	    NIJE PRISUTAN= prekrižiti ime
	
	
	
	
	
	
	
	
	
	



